สวัสดีค่ะ อยากสอบถามเรื่องยาคุม พอดีเริ่มกินยาคุมเเบบ28เม็ดหลังจากที่มีประจำเดือนมาครั้งสุดท้ายวันที่9ต.ค เเต่เริ่มกินยาคุมกำเนิด วันที่19ต.ค กินยาตรงเวลาเกือบ98%มีกินเรทไปวันสองวันเเต่เรทไม่เกิน2ชั่วโมง กินไปประมาณ18วัน มีเพศสัมพันธ์กับเเฟนวันที่18หลังกินยาคุม มีสิทธิ์ตั้งครรภ์ไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นการที่เริ่มยาโดยไม่ได้เริ่มภายใน 5 วันแรกของรอบเดือน แต่ได้กินติดต่อกันเกิน 7 วันขึ้นไปแล้ว คลาดเคลื่อนไม่เกิน 2 ชั่วโมงดังกล่าวมา โอกาสตั้งครรภ์มีน้อยมาก สามารถมีเพศสัมพันธ์แบบไม่ป้องกันได้ สำคัญคือต่อจากนี้ให้กินยาคุมต่อไปจนครบแผง และสังเกตรอบเดือนช่วงกินยาเม็ดแป้ง 7 เม็ดสุดท้าย ซึ่งประจำเดือนควรจะมา เป็นการบ่งบอกว่าไม่ตั้งครรภ์ หากไม่มา ควรซื้อชุดตรวจครรภ์ทางปัสสาวะมายืนยันก่อน ถ้าไม่ตั้งครรภ์จริง ให้เริ่มยาคุมแผงต่อไปได้เลย ไม่ต้องรอให้ประจำเดือนมา